b"\n_START_ARTICLE_\nWallace Martin Greene mlaj\xc5\xa1i\n_START_SECTION_\n\xc5\xbdivljenjepis\n_START_PARAGRAPH_\n1925 je kon\xc4\x8dal srednjo \xc5\xa1olo v Burlingtonu (Vermont). Nato se je vpisal na Univerzo Vermonta, ki pa jo je obiskoval le eno leto._NEWLINE_1927 je vstopil v Pomorsko akademijo (Annapolis, Maryland), ki jo je kon\xc4\x8dal 5. junija 1930; takrat je bil tudi povi\xc5\xa1an v poro\xc4\x8dnika Korpusa mornari\xc5\xa1ke pehote Zdru\xc5\xbeenih dr\xc5\xbeav Amerike); preme\xc5\xa1\xc4\x8den je bil v Marine Officer's Basic School (Navy Yard, Filadelfija)._NEWLINE_Ko je junija 1931 kon\xc4\x8dal osnovno \xc5\xa1olanje, je eno leto slu\xc5\xbeil v marinski voja\xc5\xa1nici Navy Yard (Portsmouth, New Hampshire). Julija 1932 je kon\xc4\x8dal Morsko \xc5\xa1olo (San Diego, Kalifornija) in se pridru\xc5\xbeil marinskemu odredu na krovu USS Tennessee. Marca 1934 je bil preme\xc5\xa1\xc4\x8den v Pensacolo (Florida), nato pa v Quantico (Virginija), ter nazadnje novembra istega leta v voja\xc5\xa1nico v pomorsko zra\xc4\x8dno postajo Lakehurst (New Jersey)._NEWLINE_Med slu\xc5\xbeenjem v Lakehurstu je bil poslan na Chemical Warfare School v Edgewood Arsenal, Maryland, a je v Lakehurstu ostal do marca 1936. Nato je bil preme\xc5\xa1\xc4\x8den v MCRD San Diego; oktobra 1936 je odplul na Guam, kjer je ostal do junija 1937, ko je odpotoval v \xc5\xa0anghaj (Kitajska), kjer se je pridru\xc5\xbeil 4. marinskemu polku._NEWLINE_Avgusta 1939 je zapustil Kitajsko, saj je bil poslan na ni\xc5\xbeji te\xc4\x8daj \xc5\xa0ol KMP ZDA (Quantico). Te\xc4\x8daj je uspe\xc5\xa1no kon\xc4\x8dal maja 1940; prevzel je poveljstvo 1. kemi\xc4\x8dne \xc4\x8dete 1. marinske brigade, s katero je oktobra istega leta odplul proti Guantanamo Bayu (Kuba)._NEWLINE_Aprila 1941 se je vrnil v ZDA, kjer je postal pomo\xc4\x8dnik operativnega \xc4\x8dastnika 1. marinske divizije (Camp Lejeune, Severna Karolina). Novembra istega leta je bil poslan v London (Anglija) kot posebni pomorski opazovalec. V tem \xc4\x8dasu se je udele\xc5\xbeil britanske Amphibious Warfare School (Inverary, \xc5\xa0kotska) in Royal Engineer Demolitions School (Ripon, York). Februarja 1942 se je vrnil v ZDA._NEWLINE_Marca 1942 je bil imenovan za pomo\xc4\x8dnika na\xc4\x8delnika \xc5\xa1taba G-3 3. marinske brigade, s katero je odpotoval na Zahodno Samoo. Tu je ostal do novembra 1943, ko se je pridru\xc5\xbeil 5. amfibicijskemu korpusu (Havaji)._NEWLINE_Marca 1944 je postal divizijski G-3 2. marinske divizije, kjer je ostal do septembra 1944._NEWLINE_Oktobra 1944 je postal vodstveni \xc4\x8dastnik G-3, Operacije, Oddelek za na\xc4\x8drte in politiko, HQMC. To je opravljal do julija 1945, ko je postal izvr\xc5\xa1ni \xc4\x8dastnik, Veja specialnih slu\xc5\xbeb, Oddelek za mo\xc5\xa1tvo, HQMC. Aprila 1946 je postal G-3 Enote za usposabljanje, Amphibious Training Command, Atlatska flota ZDA (Little Creek, Virginija)._NEWLINE_Avgusta 1948 je postal G-3, Flotna marinska sila (FMF) Pacifik. Junija 1950 je postal na\xc4\x8delnik Sekcije kombiniranih oro\xc5\xbeij, \xc5\xa0ole KMP ZDA (Quantico); tam je kraj\xc5\xa1i \xc4\x8das opravljal tudi dol\xc5\xbenost na\xc4\x8delnika Sekcije za koordinacijo in ovrednotenje, dokler ni avgusta 1952 vstopil v National War College (Washington). Junija 1953 je kon\xc4\x8dal \xc5\xa1olanje in naslednji mesec postal \xc5\xa1tabni posebni pomo\xc4\x8dnik Zdru\xc5\xbeenega \xc5\xa1taba za odbor za nacionalno-varnostne zadeve._NEWLINE_Septembra 1955 je postal pomo\xc4\x8dnik poveljnika 2. marinske divizije (Camp Lejeune). Maja 1956 je postal poveljujo\xc4\x8di general Poveljstva za urjenje rekrutov pri Marine Corps Recruit Depot (Parris Island, Ju\xc5\xbena Karolina). Julija istega leta je postal poveljnik MCB Campa Lejeune._NEWLINE_Januarja 1958 je postal pomo\xc4\x8dnik na\xc4\x8delnika \xc5\xa1taba G-3, HQMC. Od marca do decembra 1959 je bil namestnik na\xc4\x8delnika \xc5\xa1taba za na\xc4\x8drte, HQMC. 1. januarja 1960 je postal na\xc4\x8delnik \xc5\xa1taba HQMC._NEWLINE_24. septembra 1963 ga je predsednik ZDA John F. Kennedy predlagal za 23. komandanta. 1. januarja 1964 je postal komandant Korpusa mornari\xc5\xa1ke pehote Zdru\xc5\xbeenih dr\xc5\xbeav Amerike. V \xc4\x8dasu njegovega mandata je skrbel predvsem za krepitev korpusa zaradi nara\xc5\xa1\xc4\x8dajo\xc4\x8de krize v jugovzhodni Aziji._NEWLINE_31. decembra 1967 se je upokojil. Umrl je 10. marca 2003 in je bil pokopan z vsemi voja\xc5\xa1kimi \xc4\x8dastmi na pokopali\xc5\xa1\xc4\x8du Arlington."